Broj: 10-38-6688-2/19

Bihać, 12.06.2019.godine

Na osnovu člana 81. Zakona o srednjem obrazovanju (''Službeni glasnik Unsko-sanskog kantona'', broj. 17/12, 12/19), Pravilnika s kriterijima za upis učenika u prvi razred srednje škole u Unsko-sanskom kantonu (''Službeni glasnik Unsko-sanskog kantona'' broj: 6/13.) i Odluke ministra obrazovanja, nauke, kulture i sporta broj: 10-38-6688-1/19 od 12.06.2019. godine, Ministarstvo obrazovanja, nauke, kulture i sporta Unsko-sanskog kantona o b j a v lj u je

######  K O N K U R S

**za upis učenika/ca u prvi ( I ) razred srednjih škola za školsku 2019/20. godinu na području Unsko-sanskog kantona**

1. Konkurs za upis u prvi ( I ) razred srednjih škola otvoren je 15 dana počevši od 14.06.2019. godine.
2. U slučaju da u konkursnom roku iz prethodnog stava neke škole ne popune planirana mjesta, Ministarstvo raspisuje naknadni konkurs, najmanje 20 dana prije početka školske godine.
3. U prvi razred srednje škole upisuju se učenici/e koji/koje su završili/le osnovno obrazovanje, a unutar planiranoga broja upisnih mjesta.

# OPĆE ODREDBE

1. Pravo upisa u prvi razred srednjih škola imaju učenici/e sa završenom osnovnom školom, koji/koje nisu stariji/e od 18 godina.
2. U prvi razred srednje škole za djecu sa teškoćama u razvoju, odnosno posebna odjeljenja srednje škole i u redovna odjeljenja, pravo upisa imaju učenici/e koji/koje nisu stariji/e od 22 godine.
3. U prvi razred srednjih škola učenici/e se upisuju u skladu sa planom upisa učenika/ca koji odlukom odobrava ministar/ica Ministarstva obrazovanja, nauke, kulture i sporta (u daljnjem tekstu ministar/ica).
4. Upis učenika provodi posebna komisija koju imenuje školski odbor škole.
5. Izbor učenika/ca vrši se na osnovu kriterija za upis učenika u prvi razred srednje škole koji su sastavni dio konkursa za upis učenika/ca u prvi razred srednjih škola.
6. Na osnovu ukupnoga rezultata škola utvrđuje rang listu učenika/ca za upis i objavljuje je na školskoj oglasnoj ploči i na web stranicama škole.
7. Rang lista mora sadržavati broj bodova za svakog učenik/cu po svim osnovama vrednovanja.
8. Rang listu svih učenika/ca i spisak primljenih učenika/ca, škole su dužne objaviti na oglasnoj ploči nakon što je verificira školski odbor škole, najkasnije sedam dana od dana zatvaranja konkursa.

**POSTUPAK PRIJAVE**

1. Uz prijavu za upis kandidat/kandidatkinja prilaže:
2. prijavu na konkurs(obrazac prijave objavljen je na web stranicama Pedagoškog zavoda ili škole)
3. svjedodžbe posljednja dva razreda osnovnoga obrazovanja
4. odgovarajuće dokumente kojima dokazuje neko od prava koje ima na osnovu odredbi Pravilnika s kriterijima za upis učenika u prvi razred srednje škole u Unsko-sanskom kantonu (''Službeni glasnik Unsko-sanskog kantona'' broj:6/13 ), koji je objavljen na web stranici Ministarstva
5. U postupku prijavljivanja za upis, uz prijavu na konkurs, učenik/ca može priložiti i kopije dokumenata, osim svjedodžbi koje se predaju u originalu.
6. Prijave na konkurs oslobođene su plaćanja taksi.
7. Škola je dužna na oglasnoj ploči i na web stranicama škole (prema mogućnostima) objavljivati sve važnije informacije o upisima.
8. Učenik/ca koji/koja se prijavljuje za upis u školu s više zanimanja/programa obrazovanja uz prijavu obavezno prijavljuje prvo/prvi zanimanje/program obrazovanja u koji se želi upisati, te drugo/drugi i treće/treći zanimanje/program obrazovanja u koji se želi upisati, ako mu škola neće moći osigurati upis u prvo/prvi zanimanje/program obrazovanja.
9. Ako se ne može uvažiti želja učenika/ce za prvi izbor zanimanja/programa, u tomu slučaju, učeniku/ci će se ponuditi upis u zanimanje/program za koji se alternativno prijavio/la u postupku upisa.

KRITERIJI ZA UPIS U GIMNAZIJE, TEHNIČKE I SRODNE ŠKOLE I STRUČNE ŠKOLE

**Član 1.**

1. Za upis u prvi razred srednje škole prijavljenim učenicima/ama vrednuju se i boduju:
2. postignuti opći uspjeh u prethodnom obrazovanju u posljednja dva razreda osnovnoga obrazovanja, izražen na dvije decimale za svaki razred posebno
3. za upis u gimnazijske programe vrednuje se postignuti uspjeh u posljednja dva razreda osnovnoga obrazovanja iz bosanskog/hrvatskog/srpskog jezika, matematike i stranoga jezika, hemije i historije
4. za upis u programe obrazovanja za stjecanje stručne kvalifikacije u trajanju od četiri godine i programe obrazovanja za stjecanje stručne kvalifikacije u trajanju od tri godine, vrednuje se postignuti uspjeh u posljednja dva razreda osnovnoga obrazovanja iz nastavnih predmeta navedenih u tabeli:

|  |  |
| --- | --- |
| **Vrstaškole** | **PREDMETI** |
| Ekonomska | Bosanski/Hrvatski/SrpskijezikiknjiževnostStranijezikMatematikaHistorijaInformatika |
| Drvoprerađivačka | Bosanski/Hrvatski/SrpskijezikiknjiževnostStranijezikMatematikaFizikaTehničkiodgoj |
| Ugostiteljsko-turistička | Bosanski/Hrvatski/SrpskijezikiknjiževnostStranijezikMatematikaGeografijaInformatika |
| Elektrotehnička | Bosanski/Hrvatski/SrpskijezikiknjiževnostStranijezikMatematikaFizikaInformatika |
| Građevinska | Bosanski/Hrvatski/SrpskijezikiknjiževnostStranijezikMatematikaFizikaTehničkiodgoj |
| Hemijsko-tehnološka | Bosanski/Hrvatski/SrpskijezikiknjiževnostStranijezikMatematikaFizikaHemija |
| Medicinska | Bosanski/Hrvatski/SrpskijezikiknjiževnostStranijezikMatematikaHemijaBiologija |
| Mašinska | Bosanski/Hrvatski/SrpskijezikiknjiževnostStranijezikMatematikaFizikaInformatika |
| Poljoprivredno-prehrambena | Bosanski/Hrvatski/SrpskijezikiknjiževnostStranijezikMatematikaHemijaBiologija |
| Saobraćajna | Bosanski/Hrvatski/SrpskijezikiknjiževnostStranijezikMatematikaFizikaInformatika |
| Šumarska | Bosanski/Hrvatski/SrpskijezikiknjiževnostStranijezikMatematikaHemijaBiologija |
| Tekstilna | Bosanski/Hrvatski/SrpskijezikiknjiževnostStranijezikMatematikaFizikaHemija |
| Veterinarska | Bosanski/Hrvatski/SrpskijezikiknjiževnostStranijezikMatematikaHemijaBiologija |
| Trgovačka | Bosanski/Hrvatski/SrpskijezikiknjiževnostStranijezikMatematikaHistorijaInformatika |
| UslužnedjelatnostiOstalazanimanja | Bosanski/Hrvatski/SrpskijezikiknjiževnostStranijezikMatematikaHemijaLikovnakultura |

1. U programe likovne ili muzičke umjetnosti upisuju se učenici/ce koji/koje ostvare najmanje

30 bodova iz općega uspjeha u posljednja dva razreda osnovnoga obrazovanja i ocjena iz bosanskog/hrvatskog/srpskog jezika, matematike, stranoga jezika, likovne i muzičke kulture i provjerom dokazane darovitosti. Umjetničke (likovne, muzičke) škole mogu provesti provjeru darovitosti zainteresiranih učenika/ca, koji/koje još nisu završili/le završni razred osnovnoga obrazovanja.

1. Provjeru darovitosti škola je dužna javno oglasiti i navesti rokove i mjesto ispitivanja na način da budu dostupni svim zainteresiranim učenici/ama.
2. Ocjena „primjerno" iz vladanja u posljednja dva razreda osnovnoga obrazovanja učeniku/ci vrednuje s ukupno 1 bodom.
3. Vrednovanje uspjeha učenika/ca koji su osnovno obrazovanje završili u inozemstvu, provest će komisija primjenjujući elemente vrednovanja iz stava 1. ovog člana.
4. U slučaju da učeniku/ci iz stava (2) ovog člana u svjedodžbama/knjižici za posljednje dvije godine osnovnoga obrazovanja nije upisana ocjena iz nekoga od predmeta koji je značajan za upis, za utvrđivanje broja bodova iz toga predmeta koristi se prosječna ocjena općega uspjeha u posljednja dva razreda osnovnoga obrazovanja.
5. Učeniku/ci koji/koja je u osnovnoj školi učio/la dva ili više stranih jezika, vrednuje se bolja ocjena iz stranoga jezika.
6. Ako su dva/dvije ili više učenika/ca, po svim osnovama vrednovanja, ostvarili/e jednak broj bodova, odluku o prednosti pri upisu učenika/ce donosi komisija škole, na osnovu prosjeka općeg uspjeha posljednja dva razreda osnovnoga obrazovanja izraženih na dvije decimale, o čemu se izrađuje zapisnik.

**Član 2.**

1. Pravo na dodatne bodove ostvaruju učenici/e na osnovu rezultata koje su postigli na takmičenjima iz predmeta posebno značajnih za upis, u posljednja dva razreda osnovnoga obrazovanja koje organizira Pedagoški zavod, te rezultata međunarodnih takmičenja, i to:

|  |  |  |
| --- | --- | --- |
| Vrsta takmičenja |  Opis | Brojbodova  |
| Državna ili međunarodna takmičenja | Prvo osvojeno mjesto kao pojedinci ili članovi grupe | 4 |
|  | Drugo osvojeno mjesto kao pojedinci ili članovi grupe | 3 |
|  | Treće osvojeno mjesto kao pojedinci ili članovi grupe | 2 |

|  |  |  |
| --- | --- | --- |
| Kantonalna takmičenja | Prvo osvojeno mjesto kao pojedinci ili članovi grupe | 1 |
| Drugo osvojeno mjesto kao pojedinci ili članovi grupe | 0,5 |
| Treće osvojeno mjesto kao pojedinci ili članovi grupe | 0,3 |
| Takmičenja iz likovne kulture- (u školama u kojima je likovna kultura jedan od predmeta i elemenata posebno važnih za upis) | Prvo osvojeno mjesto na državnomu takmičenju ili kao najbolji likovni rad na kantonalnoj izložbi | 1 |
| Drugo osvojeno mjesto na državnomu takmičenju ili kao najbolji likovni rad na kantonalnoj izložbi | 0,5 |
| Treće osvojeno mjesto na državnomu takmičenju ili kao najbolji likovni rad na kantonalnoj izložbi | 0,3 |

1. Dokaz o sudjelovanju ili ostvarenomu rezultatu na međunarodnome takmičenju izdaje organizator toga takmičenja.Uvjerenje o sudjelovanju ili diplomu o ostvarenomu rezultatu na takmičenju, u kojima su, uz podatke o takmičenju i vrsti takmičenja, navedeni i podaci o osvojenomu mjestu na takmičenju pojedinaca ili na takmičenju grupa s navedenim brojem članova grupe, za kantonalno takmičenje izdaje Pedagoški zavod.
2. Učenici/ama se vrednuju rezultati koje su postigli/le u posljednja dva razreda osnovnog obrazovanja na sportskim takmičenjima koja je organizirao Pedagoški zavod i sportski savez na način:

|  |  |
| --- | --- |
|  Opis | Brojbodova |
| Učenici/ce koji su na državnomu ili međunarodnomu takmičenju kao članovi ekipe ili pojedinci osvojili prvo mjesto. | 4 |
| Učenici koji su na državnomu ili međunarodnomu takmičenju kao članovi ekipe ili pojedinci osvojili drugo mjesto. | 3 |
| Učenici koji su na državnomu ili međunarodnomu takmičenju kao članovi ekipe ili pojedinci osvojili treće mjesto. | 2 |
| Učenici koji su kao članovi ekipe ili pojedinci osvojili prvo mjesto na kantonalnom takmičenju. | 1 |
| Učenici koji su kao članovi ekipe ili pojedinci osvojili **drugo** mjesto na kantonalnom takmičenju | 0,5 |
| Učenici koji su kao članovi ekipe ili pojedinci osvojili **treće** mjesto na kantonalnom takmičenju | 0,3 |

1. Za sportska takmičenja koja nisu u stavu (3) ovog člana uvjeti za ostvarivanje dodatnih bodova za ostvareno prvo, drugo i treće mjesto na međunarodnom, državnom i kantonalnom takmičenju je potvrda organizatora takmičenja.
2. Učeniku/učenici, koji/koja je sudjelovao/la na više takmičenja ili na takmičenjima iz više područja, vrsta ili nivoa, navedenih u članu (2) vrednuje se samo jedan(najpovoljniji) rezultat.

**Član 3.**

Učenici/ama se vrednuju i ostali iznimni rezultati iz prethodnoga obrazovanja:

1. Učenici/ce koji/koje su sve razrede osnovne škole završili/le prosječnom ocjenom 5,0 dobivaju 10 bodova.
2. Dokaz iz stava (1) ovog člana je uvjerenje škole o prosječnoj ocjeni.
3. Učenici/ce koji su istodobno završili osnovnu školu i najmanje četiri razreda muzičke škole s 2 dodatna boda za upis u bilo koji od obrazovnih programa.
4. Pravo na dodatne bodove iz stava (2) učenik/ca dokazuje razrednim svjedodžbama muzičke škole
5. Učeniku/ci koji/koja je u osnovnoj školi učio/la dva ili više stranih jezika, vrednuje se bolja ocjena iz stranoga jezika.

**Član 4.**

1. Pravo direktnog upisa imaju učenici/e sportaši/ice koji/je na osnovi kriterija ostvare minimalni bodovni prag za upis u gimnazije, odnosno druge vrste srednjih škola, te prilože potvrdu odgovarajućega sportskog saveza o sportskomu postignuću na državnom nivou.
2. Djeca osoba iz Zakona o dopunskim pravima branilaca i članova njihovih porodica (‘’Službeni glasnik Unsko-sanskog kantona’’, broj: 3/05 i 1/09)i djeca na koju se odnosi Zakon o socijalnoj zaštiti civilnih žrtava rata pod jednakim uvjetima imaju prednost prilikom upisa, te zadovolje na ispitu sposobnosti i darovitosti u školama u kojima je to uvjet za upis.
3. Učenici/e s teškoćama u razvoju ima pravo direktnog upisa u srednju školu.
4. Učeniku/ci koji/koja je pripadnik romske nacionalne manjine, a živi u uvjetima koji su mogli utjecati na njegov uspjeh u osnovnoj školi, dodaju se 2 boda na broj bodova koji je utvrđen tokom postupka vrednovanja.
5. Učenik/ca iz stava (4) ima pravo prijave pod uvjetom da je ostvario/la najmanje broj bodova kao bodovni prag, te ukoliko zadovolji na ispitu sposobnosti i darovitosti u školama u kojima je to uvjet za upis.
6. Ukoliko je za upis u određenu stručnu kvalifikaciju prijavljenih učenika/ca pripadnika istog spola 80% ili više, učeniku/ci suprotnoga spola dodaju se 2 boda na broj bodova koji je utvrđen tokom postupka vrednovanja.

**Član 5.**

1. Ukupan rezultat učenika/ce utvrđuje se na osnovu broja bodova koje je učenik/ca stekao/la po svim osnovama vrednovanja.

**Član 6.**

1. Učenik/ca koji/koja je u osnovnoj školi proglašen/a učenikom/com generacije ima pravo direktnog upisa u srednju školu (osim upisa u umjetničku školu).

**Član 7.**

1. Minimalni broj bodova za upis u škole koje izvode programe obrazovanja u četverogodišnjemu trajanju, ne može biti manji od:
2. 42 boda za upis u gimnazije
3. 38 bodova za upis u srednje škole koje provode programe obrazovanja za porodice zanimanja: zdravstvo, ekonomija, pravo, administracija i trgovina
4. 34 boda za upis u ostale programe obrazovanja u trajanju od četiri godine
5. Za upis u trogodišnja zanimanja/programe obrazovanja za stjecanje stručne kvalifikacije i zanimanja/programe obrazovanja u trajanju od tri godine ne utvrđuje se minimalni broj bodova koji su potrebni za upis.

 M I N I S T A R:

 Damir Omerdić, dipl. ecc.